กฎกระทรวงการอนุญาตประกอบธุรกิจนำเที่ยว พ.ศ. ๒๕๖๑กฎกระทรวง การอนุญาตประกอบธุรกิจนำเที่ยว พ.ศ. ๒๕๖๑อาศัยอำนาจตามความในมาตรา ๕ วรรคหนึ่ง แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ มาตรา ๑๕ วรรคสอง และมาตรา ๒๒/๒ วรรคสาม แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติธุรกิจนำเที่ยวและมัคคุเทศก์ (ฉบับที่ ๒) พ.ศ. ๒๕๕๙รัฐมนตรีว่าการกระทรวงการท่องเที่ยวและกีฬาออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกกฎกระทรวงการอนุญาตประกอบธุรกิจนำเที่ยว พ.ศ. ๒๕๕๖มาตรา 2 ข้อ ๒ คำขอรับใบอนุญาต ใบรับคำขอ ใบอนุญาต คำขอต่ออายุใบอนุญาต คำขอรับใบแทนใบอนุญาต คำขอเปลี่ยนแปลงรายการเกี่ยวกับใบอนุญาต และคำขอแจ้งเลิกสาขาสถานที่ประกอบธุรกิจนำเที่ยว ให้เป็นไปตามแบบที่อธิบดีกำหนดโดยประกาศในราชกิจจานุเบกษามาตรา 3 ข้อ ๓ การยื่นคำขอตามกฎกระทรวงนี้ ให้ยื่นต่อนายทะเบียน ณ สำนักงานทะเบียนธุรกิจนำเที่ยวและมัคคุเทศก์สาขาที่สถานที่ประกอบธุรกิจนำเที่ยวของผู้ยื่นคำขอตั้งอยู่ หรือสถานที่อื่นตามที่อธิบดีประกาศกำหนด โดยคำนึงถึงการอำนวยความสะดวกและการลดภาระแก่ผู้ยื่นคำขอมาตรา 1 หมวด ๑ การกำหนดประเภทใบอนุญาต การขอรับและการออกใบอนุญาตมาตรา 4 ข้อ ๔ ใบอนุญาตประกอบธุรกิจนำเที่ยวมีสี่ประเภท ดังต่อไปนี้ (๑) ประเภทเฉพาะพื้นที่ สำหรับการประกอบธุรกิจนำเที่ยวในจังหวัดหนึ่งจังหวัดใดและจังหวัดที่มีเขตพื้นที่ติดต่อกับจังหวัดนั้น (๒) ประเภทในประเทศ สำหรับการประกอบธุรกิจนำเที่ยวภายในราชอาณาจักร (๓) ประเภทนำเที่ยวจากต่างประเทศมาตรา 4 สำหรับการประกอบธุรกิจนำเที่ยวโดยการนำนักท่องเที่ยวที่เดินทางจากต่างประเทศเข้ามาท่องเที่ยวภายในราชอาณาจักร (๔) ประเภททั่วไป สำหรับการประกอบธุรกิจนำเที่ยวภายในราชอาณาจักรและภายนอกราชอาณาจักร ผู้ได้รับใบอนุญาตประกอบธุรกิจนำเที่ยวตาม (๓) ให้ถือว่าได้รับใบอนุญาตประกอบธุรกิจนำเที่ยวตาม (๑) และ (๒) ด้วยมาตรา 4 ผู้ได้รับใบอนุญาตประกอบธุรกิจนำเที่ยวตาม (๔) ให้ถือว่าได้รับใบอนุญาตประกอบธุรกิจนำเที่ยวตาม (๑) (๒) และ (๓) ด้วยมาตรา 5 ข้อ ๕ ผู้ใดประสงค์จะขอรับใบอนุญาตประกอบธุรกิจนำเที่ยวประเภทใด ให้ยื่นคำขอรับใบอนุญาตพร้อมด้วยเอกสารและหลักฐาน ดังต่อไปนี้ (๑) บุคคลธรรมดา (ก) สำเนาบัตรประจำตัวประชาชน (ข) สำเนาทะเบียนบ้าน (ค) ภาพถ่ายสถานที่ประกอบธุรกิจนำเที่ยว ขนาด ๔ x ๖ นิ้ว ที่ถ่ายไว้ไม่เกินหนึ่งเดือนก่อนวันยื่นคำขอรับใบอนุญาตมาตรา 5 โดยแสดงให้เห็นทั้งบริเวณภายในและภายนอกสถานที่ประกอบธุรกิจนำเที่ยว ป้ายชื่อ และเลขที่ตั้งสถานที่ประกอบธุรกิจนำเที่ยว และแผนที่โดยสังเขปแสดงที่ตั้งของสถานที่ประกอบธุรกิจนำเที่ยว (ง) หลักฐานแสดงกรรมสิทธิ์ สิทธิครอบครอง หรือหนังสือยินยอมให้ใช้สถานที่เป็นสถานที่ประกอบธุรกิจนำเที่ยว (จ)มาตรา 5 สำเนากรมธรรม์ประกันภัย ประกันอุบัติเหตุให้แก่นักท่องเที่ยว มัคคุเทศก์และผู้นำเที่ยวในระหว่างการเดินทางท่องเที่ยว โดยมีจำนวนเงินเอาประกันภัยกรณีเสียชีวิต สูญเสียอวัยวะหรือทุพพลภาพ ไม่ต่ำกว่าหนึ่งล้านบาทต่อคนมาตรา 5 และกรณีบาดเจ็บไม่ต่ำกว่าห้าแสนบาทต่อคนและต้องมีอายุกรมธรรม์ไม่น้อยกว่าหกเดือนนับแต่วันยื่นคำขอรับใบอนุญาต (๒) ห้างหุ้นส่วนสามัญจดทะเบียนหรือห้างหุ้นส่วนจำกัด (ก) สำเนาหนังสือรับรองการจดทะเบียนซึ่งรับรองไว้ไม่เกินหกเดือนนับถึงวันยื่นคำขอรับใบอนุญาต (ข) รายชื่อมาตรา 5 สัญชาติและภูมิลำเนาของผู้เป็นหุ้นส่วนทุกคน (ค) สำเนาบัตรประจำตัวประชาชนของผู้มีอำนาจจัดการแทน (ง) สำเนาทะเบียนบ้านของผู้มีอำนาจจัดการแทน (จ) ตัวอย่างรอยตราประทับ ๒ ตรา (ฉ) ภาพถ่ายสถานที่ประกอบธุรกิจนำเที่ยว ขนาด ๔ x ๖ นิ้ว ที่ถ่ายไว้ไม่เกินหนึ่งเดือนก่อนวันยื่นคำขอรับใบอนุญาตมาตรา 5 โดยแสดงให้เห็นทั้งบริเวณภายในและภายนอกสถานที่ประกอบธุรกิจนำเที่ยว ป้ายชื่อ และเลขที่ตั้งสถานที่ประกอบธุรกิจนำเที่ยว และแผนที่โดยสังเขปแสดงที่ตั้งของสถานที่ประกอบธุรกิจนำเที่ยว (ช) หลักฐานแสดงกรรมสิทธิ์ สิทธิครอบครอง หรือหนังสือยินยอมให้ใช้สถานที่เป็นสถานที่ประกอบธุรกิจนำเที่ยว (ซ)มาตรา 5 และกรณีบาดเจ็บไม่ต่ำกว่าห้าแสนบาทต่อคนและต้องมีอายุกรมธรรม์ไม่น้อยกว่าหกเดือนนับแต่วันยื่นคำขอรับใบอนุญาต (๓) บริษัทจำกัด บริษัทมหาชนจำกัด หรือนิติบุคคลอื่นที่มีวัตถุประสงค์เพื่อดำเนินกิจการเกี่ยวกับการท่องเที่ยว (ก)มาตรา 5 สำเนาหนังสือรับรองการจดทะเบียนซึ่งรับรองไว้ไม่เกินหกเดือนนับถึงวันยื่นคำขอรับใบอนุญาต (ข) รายชื่อ สัญชาติและภูมิลำเนาของผู้ถือหุ้นปีปัจจุบันทุกคน และจำนวนหุ้นที่ผู้ถือหุ้นแต่ละคนถือ (ค) สำเนาบัตรประจำตัวประชาชนของกรรมการหรือผู้มีอำนาจจัดการแทน (ง) สำเนาทะเบียนบ้านของกรรมการหรือผู้มีอำนาจจัดการแทนมาตรา 5 (จ) สำเนาหนังสือบริคณห์สนธิ รายการจดทะเบียนจัดตั้ง และข้อบังคับของนิติบุคคล (ถ้ามี) (ฉ) ตัวอย่างรอยตราประทับ ๒ ตรา (ช) ภาพถ่ายสถานที่ประกอบธุรกิจนำเที่ยว ขนาด ๔ x ๖ นิ้ว ที่ถ่ายไว้ไม่เกินหนึ่งเดือนก่อนวันยื่นคำขอรับใบอนุญาต โดยแสดงให้เห็นทั้งบริเวณภายในและภายนอกสถานที่ประกอบธุรกิจนำเที่ยว ป้ายชื่อมาตรา 5 และเลขที่ตั้งสถานที่ประกอบธุรกิจนำเที่ยว และแผนที่โดยสังเขปแสดงที่ตั้งของสถานที่ประกอบธุรกิจนำเที่ยว (ซ) หลักฐานแสดงกรรมสิทธิ์ สิทธิครอบครอง หรือหนังสือยินยอมให้ใช้สถานที่เป็นสถานที่ประกอบธุรกิจนำเที่ยว (ฌ) สำเนากรมธรรม์ประกันภัย ประกันอุบัติเหตุให้แก่นักท่องเที่ยว มัคคุเทศก์มาตรา 5 และผู้นำเที่ยวในระหว่างการเดินทางท่องเที่ยว โดยมีจำนวนเงินเอาประกันภัยกรณีเสียชีวิต สูญเสียอวัยวะหรือทุพพลภาพ ไม่ต่ำกว่าหนึ่งล้านบาทต่อคน และกรณีบาดเจ็บไม่ต่ำกว่าห้าแสนบาทต่อคนและต้องมีอายุกรมธรรม์ไม่น้อยกว่าหกเดือนนับแต่วันยื่นคำขอรับใบอนุญาตมาตรา 6 ข้อ ๖ ผู้ยื่นคำขอรับใบอนุญาตประกอบธุรกิจนำเที่ยวที่จะให้บริการดำน้ำแบบดำน้ำลึกโดยมีอุปกรณ์เครื่องช่วยหายใจและอุปกรณ์อื่นที่ช่วยในการดำน้ำ นอกจากต้องยื่นเอกสารและหลักฐานตามที่กำหนดในข้อ ๕ แล้ว ต้องยื่นเอกสารและหลักฐานเพิ่มเติม ดังต่อไปนี้ (๑)มาตรา 6 สำเนาใบทะเบียนเรือไทยตามกฎหมายว่าด้วยเรือไทยและใบสำคัญรับรองการตรวจเรือตามกฎหมายว่าด้วยการเดินเรือในน่านน้ำไทยของเรือที่จะใช้ในการให้บริการดำน้ำนั้น (๒) สำเนาใบอนุญาตให้ใช้เครื่องวิทยุคมนาคมตามกฎหมายว่าด้วยวิทยุคมนาคม (๓)มาตรา 6 สำเนาใบอนุญาตให้เข้าไปดำเนินกิจการท่องเที่ยวและพักอาศัยในอุทยานแห่งชาติสำหรับการบริการนำเที่ยวแก่นักท่องเที่ยวในอุทยานแห่งชาติตามกฎหมายว่าด้วยอุทยานแห่งชาติเฉพาะกรณีมีการนำเที่ยวในเขตอุทยานแห่งชาติ (๔) สำเนาใบรับรองมาตรฐานอุปกรณ์ดำน้ำซึ่งออกให้ไม่เกินสามสิบวันก่อนวันยื่นคำขอรับใบอนุญาต ดังต่อไปนี้มาตรา 6 (ก) ถังอากาศ (ข) กระบอกสูบ (ค) อุปกรณ์ควบคุมการสลับอากาศ (ง) อุปกรณ์วัดความลึกและแรงดัน (จ) อุปกรณ์การทรงตัวในน้ำ (ฉ) ชุดดำน้ำ (ช) หน้ากากดำน้ำ (ซ) รองเท้าดำน้ำ (ฌ) ครีบสำหรับรองเท้าดำน้ำ (ญ) อุปกรณ์ช่วยหายใจใต้น้ำ (ฎ) ตัวถ่วงน้ำหนัก (ฏ) เข็มทิศ หรือใบรับรองว่ามีพนักงานสามารถดูแลตรวจสอบอุปกรณ์ดำน้ำมาตรา 6 (๕) สำเนาใบรับรองว่ามีผู้ควบคุมการดำน้ำและผู้สอนการดำน้ำ ซึ่งออกให้โดยหน่วยงานหรือองค์กรที่รัฐมนตรีประกาศกำหนด (๖) สำเนากรมธรรม์ประกันภัย ประกันอุบัติเหตุจากการดำน้ำให้แก่นักท่องเที่ยว มัคคุเทศก์ และผู้นำเที่ยวในระหว่างการเดินทางท่องเที่ยวโดยมีจำนวนเงินเอาประกันภัยกรณีเสียชีวิตมาตรา 6 สูญเสียอวัยวะหรือทุพพลภาพ ไม่ต่ำกว่าหนึ่งล้านบาทต่อคน และกรณีบาดเจ็บไม่ต่ำกว่าห้าแสนบาทต่อคนและต้องมีอายุกรมธรรม์ไม่น้อยกว่าหกเดือนนับแต่วันยื่นคำขอรับใบอนุญาต เว้นแต่หลักฐานตามข้อ ๕ (๑) (จ) (๒) (ซ) และ (๓) (ฌ)มาตรา 6 ได้ระบุไว้ว่าคุ้มครองการให้บริการดำน้ำแบบดำน้ำลึกโดยมีอุปกรณ์เครื่องช่วยหายใจและอุปกรณ์อื่นที่ช่วยในการดำน้ำด้วย ให้ถือว่าเป็นเอกสารตามข้อนี้มาตรา 6 ให้นำความในวรรคหนึ่งมาใช้บังคับแก่ผู้ได้รับใบอนุญาตประกอบธุรกิจนำเที่ยวซึ่งประสงค์จะให้บริการดำน้ำแบบดำน้ำลึกโดยมีอุปกรณ์เครื่องช่วยหายใจและอุปกรณ์อื่นที่ช่วยในการดำน้ำด้วยโดยอนุโลมมาตรา 7 ข้อ ๗ เมื่อได้รับคำขอรับใบอนุญาตประกอบธุรกิจนำเที่ยวแล้ว ให้นายทะเบียนหรือผู้ซึ่งนายทะเบียนมอบหมายตรวจสอบความถูกต้องของคำขอและความครบถ้วนของเอกสารและหลักฐานพร้อมทั้งให้ออกใบรับคำขอให้แก่ผู้ยื่นคำขอไว้เป็นหลักฐาน ในกรณีที่พบว่าคำขอไม่ถูกต้อง หรือเอกสารหรือหลักฐานไม่ครบถ้วนมาตรา 7 ให้แจ้งผู้ยื่นคำขอทราบเป็นหนังสือทันทีพร้อมด้วยเหตุผลเพื่อแก้ไขให้แล้วเสร็จภายในเจ็ดวันนับแต่วันที่ได้รับหนังสือนั้น ในกรณีที่ผู้ยื่นคำขอไม่แก้ไขคำขอให้ถูกต้องหรือไม่จัดส่งเอกสารหรือหลักฐานให้ครบถ้วนภายในระยะเวลาตามวรรคหนึ่งมาตรา 7 ให้ถือว่าผู้ยื่นคำขอไม่ประสงค์จะให้ดำเนินการต่อไปและให้นายทะเบียนจำหน่ายเรื่องออกจากสารบบมาตรา 8 ข้อ ๘ ในกรณีที่คำขอรับใบอนุญาตประกอบธุรกิจนำเที่ยวและเอกสารหรือหลักฐานถูกต้องและครบถ้วนแล้ว และผู้ยื่นคำขอมีคุณสมบัติและไม่มีลักษณะต้องห้ามตามมาตรา ๑๖ หรือมาตรา ๑๗ แล้วแต่กรณี ให้นายทะเบียนมีคำสั่งอนุญาตมาตรา 8 และแจ้งให้ผู้ยื่นคำขอมาชำระค่าธรรมเนียมใบอนุญาตและวางหลักประกันภายในสิบห้าวันนับแต่วันที่ได้รับแจ้งดังกล่าว เมื่อผู้ยื่นคำขอได้ชำระค่าธรรมเนียมใบอนุญาตและวางหลักประกันแล้ว ให้นายทะเบียนออกใบอนุญาตแก่ผู้ยื่นคำขอภายในเจ็ดวันนับแต่วันที่ได้รับค่าธรรมเนียมและวางหลักประกันมาตรา 8 การแจ้งตามวรรคหนึ่งจะแจ้งเป็นหนังสือโดยวิธีการส่งทางไปรษณีย์ จดหมายอิเล็กทรอนิกส์ หรือช่องทางอื่นตามที่อธิบดีประกาศกำหนดก็ได้ ทั้งนี้ เพื่ออำนวยความสะดวกแก่ผู้ยื่นคำขอ นายทะเบียนจะแจ้งให้ผู้ยื่นคำขอทราบผ่านเว็บไซต์ด้วยก็ได้มาตรา 9 ข้อ ๙ ในกรณีที่ผู้ยื่นคำขอขาดคุณสมบัติหรือมีลักษณะต้องห้ามตามมาตรา ๑๖ หรือมาตรา ๑๗ หรือไม่ชำระค่าธรรมเนียมใบอนุญาตหรือไม่วางหลักประกันให้ครบถ้วนภายในระยะเวลาตามข้อ ๘ ให้นายทะเบียนมีคำสั่งไม่อนุญาตมาตรา 9 และให้มีหนังสือแจ้งให้ผู้ยื่นคำขอทราบพร้อมด้วยเหตุผลและสิทธิอุทธรณ์ภายในสามสิบวันนับแต่วันที่ได้รับคำขอรับใบอนุญาตมาตรา 10 ข้อ ๑๐ ผู้ประกอบธุรกิจนำเที่ยวซึ่งประสงค์จะมีสถานที่ประกอบธุรกิจนำเที่ยวสาขาให้ยื่นคำขอรับใบอนุญาตประกอบธุรกิจนำเที่ยวสาขา พร้อมด้วยสำเนาใบอนุญาตประกอบธุรกิจนำเที่ยวและให้นำเอกสารและหลักฐานตามข้อ ๕ (๑) (ก) (ค) และ (ง) หรือ (๒) (ค) (ฉ) และ (ช) หรือ (๓) (ค) (ช) และ (ซ) แล้วแต่กรณีมาตรา 10 มาใช้บังคับกับการยื่นคำขอใบอนุญาตประกอบธุรกิจนำเที่ยวสาขาด้วยโดยอนุโลม ให้นำความในข้อ ๗ ข้อ ๘ และข้อ ๙ มาใช้บังคับแก่การพิจารณาออกใบอนุญาตประกอบธุรกิจนำเที่ยวสาขาด้วยโดยอนุโลมมาตรา 11 ข้อ ๑๑ ผู้ประกอบธุรกิจนำเที่ยวซึ่งประสงค์จะแจ้งเลิกประกอบธุรกิจนำเที่ยวสาขา ให้แจ้งให้นายทะเบียนทราบ พร้อมทั้งส่งคืนใบอนุญาตประกอบธุรกิจนำเที่ยวสาขาให้แก่นายทะเบียนภายในสิบห้าวันนับแต่วันที่แจ้งเลิกประกอบธุรกิจนำเที่ยวสาขามาตรา 2 หมวด ๒ การขอต่อและการต่ออายุใบอนุญาตมาตรา 12 ข้อ ๑๒ ผู้ประกอบธุรกิจนำเที่ยวผู้ใดประสงค์จะขอต่ออายุใบอนุญาตประกอบธุรกิจนำเที่ยวหรือใบอนุญาตประกอบธุรกิจนำเที่ยวสาขา ให้ยื่นคำขอต่ออายุใบอนุญาตภายในสามสิบวันก่อนวันที่ใบอนุญาตสิ้นอายุ พร้อมด้วยเอกสารและหลักฐาน ดังต่อไปนี้ (๑) สำเนาใบอนุญาต (๒) เอกสารและหลักฐานตามข้อ (๕) (๑) (ก) (ข) และ (ง) หรือมาตรา 12 (๒) (ข) (ค) (ง) (จ) และ (ช) หรือ (๓) (ข) (ค) (ง) (จ) (ฉ) และ (ซ) แล้วแต่กรณี (๓) สำเนาหนังสือรับรองการจดทะเบียนนิติบุคคลซึ่งรับรองไว้ไม่เกินหกเดือนนับถึงวันยื่นคำขอต่ออายุใบอนุญาต (๔) ภาพถ่ายสถานที่ประกอบธุรกิจนำเที่ยว ขนาด ๔ x ๖ นิ้ว ที่ถ่ายไว้ไม่เกินหนึ่งเดือนก่อนวันยื่นคำขอต่ออายุใบอนุญาตมาตรา 12 โดยแสดงให้เห็นทั้งบริเวณภายในและภายนอกสถานที่ประกอบธุรกิจนำเที่ยว ป้ายชื่อ และเลขที่ตั้งสถานที่ประกอบธุรกิจนำเที่ยว และแผนที่โดยสังเขปแสดงที่ตั้งของสถานที่ประกอบธุรกิจนำเที่ยว (๕) สำเนากรมธรรม์ประกันภัย ประกันอุบัติเหตุให้แก่นักท่องเที่ยว มัคคุเทศก์และผู้นำเที่ยวในระหว่างการเดินทางท่องเที่ยวมาตรา 12 โดยมีจำนวนเงินเอาประกันภัยกรณีเสียชีวิต สูญเสียอวัยวะ หรือทุพพลภาพ ไม่ตํ่ากว่าหนึ่งล้านบาทต่อคน และกรณีบาดเจ็บไม่ต่ำกว่าห้าแสนบาทต่อคน และต้องมีอายุกรมธรรม์เหลืออยู่ไม่น้อยกว่าหกเดือนนับแต่วันที่ใบอนุญาตสิ้นอายุมาตรา 12 กรณีการยื่นคำขอต่ออายุใบอนุญาตประกอบธุรกิจนำเที่ยวที่ให้บริการดำน้ำแบบดำน้ำลึกโดยมีอุปกรณ์เครื่องช่วยหายใจและอุปกรณ์อื่นที่ช่วยในการดำน้ำ นอกจากต้องยื่นเอกสารและหลักฐานตามวรรคหนึ่งแล้ว ให้ยื่นเอกสารและหลักฐาน ดังต่อไปนี้ (๑)มาตรา 12 สำเนาใบรับรองมาตรฐานอุปกรณ์ดำน้ำซึ่งออกให้ไม่เกินสามสิบวันก่อนวันยื่นคำขอต่ออายุใบอนุญาต ดังต่อไปนี้ (ก) ถังอากาศ (ข) กระบอกสูบ (ค) อุปกรณ์ควบคุมการสลับอากาศ (ง) อุปกรณ์วัดความลึกและแรงดัน (จ) อุปกรณ์การทรงตัวในน้ำ (ฉ) ชุดดำน้ำ (ช) หน้ากากดำน้ำ (ซ) รองเท้าดำน้ำ (ฌ) ครีบสำหรับรองเท้าดำน้ำ (ญ)มาตรา 12 อุปกรณ์ช่วยหายใจใต้น้ำ (ฎ) ตัวถ่วงน้ำหนัก (ฏ) เข็มทิศ หรือใบรับรองว่ามีพนักงานสามารถดูแลตรวจสอบอุปกรณ์ดำน้ำ (๒) สำเนาใบรับรองว่ามีผู้ควบคุมการดำน้ำและผู้สอนการดำน้ำซึ่งออกให้โดยหน่วยงานหรือองค์กรที่รัฐมนตรีประกาศกำหนด ให้นำความในข้อ ๗ ข้อ ๘ และข้อ ๙มาตรา 12 มาใช้บังคับแก่การพิจารณาต่ออายุใบอนุญาตด้วยโดยอนุโลมมาตรา 13 ข้อ ๑๓ ในกรณีที่ยื่นคำขอต่ออายุใบอนุญาตแล้ว ให้ผู้ประกอบธุรกิจนำเที่ยวซึ่งยื่นคำขอต่ออายุนั้นเป็นผู้ประกอบธุรกิจนำเที่ยวต่อไปได้จนกว่าจะได้รับแจ้งคำสั่งไม่อนุญาตให้ต่ออายุใบอนุญาตมาตรา 3 หมวด ๓ การขอรับและการออกใบแทนใบอนุญาตมาตรา 14 ข้อ ๑๔ ผู้ประกอบธุรกิจนำเที่ยวซึ่งใบอนุญาตสูญหาย ถูกทำลาย หรือชำรุดในสาระสำคัญ ให้ยื่นคำขอรับใบแทนใบอนุญาต พร้อมด้วยเอกสารและหลักฐานตามที่ระบุไว้ในแบบคำขอรับใบแทนใบอนุญาต รวมทั้งส่งคืนใบอนุญาตที่ชำรุด หรือยื่นหลักฐานการรับแจ้งความของพนักงานสอบสวนกรณีสูญหายหรือถูกทำลาย การพิจารณาคำขอรับใบแทนใบอนุญาตมาตรา 14 ให้นำความในข้อ ๗ ข้อ ๘ และข้อ ๙ มาใช้บังคับด้วยโดยอนุโลม ทั้งนี้ ในการออกใบแทนใบอนุญาต ให้นายทะเบียนออกใบอนุญาตใหม่ตามแบบใบอนุญาตเดิม และระบุคำว่า "ใบแทน" ไว้ที่ด้านหน้าของใบอนุญาตนั้นมาตรา 4 หมวด ๔ การเปลี่ยนแปลงรายการเกี่ยวกับการประกอบธุรกิจนำเที่ยวมาตรา 15 ข้อ ๑๕ ผู้ประกอบธุรกิจนำเที่ยวผู้ใดประสงค์จะเปลี่ยนแปลงรายการเกี่ยวกับการประกอบธุรกิจนำเที่ยว ให้ยื่นคำขอเปลี่ยนแปลงรายการเกี่ยวกับการประกอบธุรกิจนำเที่ยวพร้อมด้วยเอกสารและหลักฐานตามที่ระบุไว้ในแบบคำขอ และให้นำความในข้อ ๗ มาใช้บังคับด้วยโดยอนุโลมมาตรา 15 ในกรณีที่ตรวจสอบแล้วคำขอถูกต้องและเอกสารหรือหลักฐานครบถ้วน ให้นายทะเบียนดำเนินการเปลี่ยนแปลงรายการเกี่ยวกับการประกอบธุรกิจนำเที่ยวต่อไป ในกรณีที่เป็นการแก้ไขเปลี่ยนแปลงรายการที่กระทบต่อข้อความในใบอนุญาต ให้นายทะเบียนออกใบอนุญาตใหม่ให้โดยมีสาระสำคัญตามใบอนุญาตเดิม เว้นแต่รายการที่เปลี่ยนแปลงมาตรา 15 และให้ผู้ประกอบธุรกิจนำเที่ยวส่งคืนใบอนุญาตเดิมบทเฉพาะกาลมาตรา 16 ข้อ ๑๖ คำขอใด ๆ ที่ได้ยื่นไว้แล้วก่อนวันที่กฎกระทรวงนี้ใช้บังคับและยังอยู่ระหว่างการพิจารณาของนายทะเบียน ให้ถือว่าเป็นคำขอที่ได้ยื่นตามกฎกระทรวงนี้โดยอนุโลม ในกรณีที่คำขอตามวรรคหนึ่งและเอกสารหรือหลักฐานที่ยื่นพร้อมคำขอดังกล่าวแตกต่างไปจากกฎกระทรวงนี้มาตรา 16 นายทะเบียนมีอำนาจสั่งให้ผู้ยื่นคำขอดำเนินการแก้ไขเพิ่มเติมคำขอและส่งเอกสารหรือหลักฐานเพิ่มเติมได้ตามความจำเป็นเพื่อให้การเป็นไปตามกฎกระทรวงนี้ให้ไว้ ณ วันที่ ๑๘ พฤษภาคม พ.ศ. ๒๕๖๑ วีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬาหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๕ วรรคสอง และมาตรา ๒๒/๒ วรรคสาม แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติธุรกิจนำเที่ยวและมัคคุเทศก์ (ฉบับที่ ๒) พ.ศ. ๒๕๕๙ บัญญัติให้การกำหนดประเภทใบอนุญาตประกอบธุรกิจนำเที่ยวหลักเกณฑ์และวิธีการในการขอรับและการออกใบอนุญาต การขอและการต่ออายุใบอนุญาต การขอรับและการออกใบแทนใบอนุญาตประกอบธุรกิจนำเที่ยวและประกอบธุรกิจนำเที่ยวสาขาและการแจ้งเลิกสาขาสถานที่ประกอบธุรกิจนำเที่ยว เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้